
Όροι και διατυπώσεις για την απαλλαγή από τον Ειδικό 
Φόρο Κατανάλωσης της αιθυλικής αλκοόλης που προ- 
βλέπεται από τα εδ. ζ', η' και θ' της παρ. 1 του άρθρου 
27 του Ν. 2127/93. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 3 του άρθρου 27 και του άρ¬ 
θρου 55 του Ν. 2127/93 «Εναρμόνιση προς το Κοινοτικό 
Δίκαιο του Φορολογικού Καθεστώτος των πετρελαιοει¬ 


δών προϊόντων, αλκοόλης και αλκοολούχων ποτών και βιο- 
μηχανοποιημένων καπνών και άλλες διατάξεις» (ΦΕΚ 48/ 
Α/6.4.1993) και 

β) Την αριθ. Υ. 2009/20.5.1993 Κοινή Απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 365/Β/21.5.1993). 

γ) Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, δεδομένου ότι 
θεσπίζει διαδικασία εφαρμογής διατάξεων του Ν. 2127/ 
93, αποφασίζουμε: 

Αρθρο 1 
Αρμόδια Αρχή 

Αρμόδια Αρχή για τη χορήγηση της απαλλαγής από τον 
Ειδικό Φόρο Κατανάλωσης της αιθυλικής αλκοόλης που 
προβλέπεται από τα εδαφ. ζ', η' και θ' της παρ. 1 του άρ¬ 
θρου 27 του Ν. 2127/93 είναι η τελωνειακή αρχή που είναι 
αρμόδια για τη βεβαίωση και την είσπραξη του φόρου αυ¬ 
τού. 

Άρθρο 2 

Δείγματα για αναλύσεις για τη διεξαγωγή των αναγκαίων 
δοκιμών παραγωγής για επιστημονικούς σκοπούς: 

1. Η απαλλαγή από τον Ειδικό Φόρο Κατανάλωσης της 
αιθυλικής αλκοόλης στις περιπτώσεις αυτές θα παρέχεται 
από την οριζόμενη στο άρθρο 1 τελωνειακή αρχή εφόσον 
από τα στοιχεία που προσκομίζονται προκύπτει άτι: 

α) Πρόκειται αποκλειστικά περί δειγμάτων τα οποία 
προορίζονται να υποβληθούν σε αναλύσεις ή εξετάσεις 
για τη διεξαγωγή των αναγκαίων δοκιμών παραγωγής ή για 
επιστημονικούς σκοπούς, 

β) οι παραλαμβανόμενες ποσότητες είναι οι απολύτως 
απαραίτητες για την πραγματοποίηση του σκοπού για τον 
οποίο παραλαμβάνονται και για τις οποίες αποφαίνεται 
κατά την κρίση της η Τελωνειακή Αρχή. 

γ) Οι παραλαμβανόμενες ποσότητες θα αναλωθούν ή 
θα καταστραφούν κατά τη διάρκεια των αναλύσεων ή των 
δοκιμών κλπ. για τις οποίες προορίζονται. 

Ατέλεια μπορεί να χορηγηθεί και στις περιπτώσεις που 
οι παραλαμβανόμενες ποσότητες δεν πρόκειται να ανα¬ 
λωθούν ή καταστραφούν κατά τη διάρκεια των εξετάσεων, 
αναλύσεων δοκιμών κλπ. με την προϋπόθεση ότι τα ενα- 
πομένοντα προϊόντα είτε ύστερα από έλεγχο και άδεια της 

Τελωνειακής Αρχής θα καταστραφούν εντελώς ή θα χά¬ 
σουν κάθε εμπορική αξία μετά το πέρας των αναλύσεων 
είτε θα υποβληθούν σε φορολογική μεταχείριση με βάση 
τα ισχύοντα την ημερομηνία τερματισμού των αναλύ¬ 
σεων. 

δ) Η Τελωνειακή Αρχή καθορίζει αυτή την προθεσμία 
μέσα στην οποία θα πραγματοποιηθούν οι αναλύσεις, εξε¬ 
τάσεις ή δοκιμές. 

ε) Ατέλεια δεν μπορεί να χορηγηθεί στις περιπτώσεις 
που οι αναλύσεις ή δοκιμές συνιστούν από μόνες τους 
πράξεις εμπορικής προβολής.- 

2. Η ατέλεια θα χορηγείται από την οριζόμενη στο άρ¬ 
θρο 1 Τελωνειακή Αρχή, με την τήρηση των απαιτούμενων 
διατυπώσεων και την προσκόμιση: α) αίτησης με την οποία 
θα ζητείται η παραλαβή με απαλλαγή από τον ειδικό φόρο 
κατανάλωσης αιθυλικής αλκοόλης σύμφωνα με το εδάφ. 
ζ' της παρ. 1 του άρθρου 27 του Ν. 2127/93, β) υπεύθυ¬ 
νης δήλωσης στην οποία θα δηλώνεται ότι οι παραλαμβα- 
νόμενες ποσότητες θα χρησιμοποιηθούν αποκλειστικά ως 
δείγματα για αναλύσεις για τη διεξαγωγή των αναγκαίων 
δοκιμών παραγωγής ή για επιστημονικούς σκοπούς, κα¬ 
θώς και ο χρόνος και ο τόπος τελέσεως των αναλύσεων 
αυτών, γ) αξιόχρεης προσωπικής εγγύησης τρίτου προσώ¬ 
που για τον αναλογούντα ειδικό φόρο κατανάλωσης εφό¬ 
σον προκόψει υποχρέωση καταβολής του σύμφωνα με τα 
πιο πάνω αναφερόμενα και δ) οποιοδήποτε άλλο στοιχείο 
που η Τελωνειακή Αρχή σε κάθε συγκεκριμένη περίπτωση 
κρίνει ότι είναι αναγκαίο προκειμένου να διαπιστώσει ότι οι 
παραλαμβανόμενες ποσότητες θα χρησιμοποιηθούν ως 
δείγματα για αναλύσεις είτε για τη διεξαγωγή των ανα¬ 
γκαίων δοκιμών παραγωγής είτε για επιστημονικούς σκο¬ 
πούς. 

Στις περιπτώσεις που παραλήπτης είναι το Δημόσιο ή 
πρόσωπα του Δημοσίου Τομέα αντί αξιόχρεης προσωπι¬ 
κής εγγύησης θά κατατίθεται υπεύθυνη δήλωση για την 
καταβολή του Φόρου σε περίπτωση μη νόμιμης χρησιμο¬ 
ποίησης των παραλαμβάνομένων δειγμάτων. 

Η Τελωνειακή Αρχή ανάλογα με την αξία και τη φύση 
των παραλαμβανομένων ποσοστήτων καθώς και των εξε¬ 
τάσεων ανάλύσεων δοκιμών στις οποίες θα υποβληθούν 
θα λαβαίνει κάθε αναγκαίο μέτρο -κατά την κρίση της- 
για τη διασφάλιση της νόμιμης χρησιμοποίησής τους. 

Οι παραλαμβανόμενες ποσότητες θα καταχωρούνται 
από τα ενδιαφερόμενο πρόσωπα σε ειδικό βιβλίο θεωρη¬ 
μένα από την Τελωνειακή Αρχή. 

3. Η ατέλεια θα τακτοποιείται με την προσκόμιση στην 
οικεία Τελωνειακή Αρχή υπεύθυνης δήλωσης με την 
οποία θα δηλώνεται ότι οι παραληφθείσες ποσότητες χρη¬ 
σιμοποιήθηκαν για το σκοπό που παραδόθηκαν ατελώς 
και ότι αυτές αναλώθηκαν ή καταστράφηκαν εντελώς ή όχι 
κατά τη διάρκεια των εξετάσεων ή αναλύσεων. 

Σε περίπτωση που υπάρχουν εναπομένοντα προϊόντα η 
τακτοποίησή τους, θα γίνει είτε με την καταβολή του Φό¬ 
ρου σύμφωνα με τα οριζόμενα στο εδ. γ' της παρ. 1 είτε με 
τη σύνταξη πρωτοκόλλου καταστροφής που προβλέπεται 
από το άρθρο 9 της Δ. 6220/55 Υπ. Απόφασης. 

Άρθρο 3 

Αιθυλική αλκοόλη που χρησιμοποιείται για σκοπούς επι¬ 
στημονικής έρευνας: 

1. Σύμφωνα με το εδαφ. η' της παρ. 1 του άρθρου 27 
του Ν. 2127/93 απαλλάσσεται του ειδικού φόρου κατανά¬ 


λωσης η αιθυλική αλκοόλη που προορίζεται να χρησιμο¬ 
ποιηθεί για σκοπούς επιστημονικής έρευνας. 

Η περίπτωση αυτή καλύπτει τις παραλαβές που γίνονται 
από δημόσια ή κοινωφελή ιδρύματα καθώς και τα νομικά 
πρόσωπα Ιδιωτικού Δικαίου μη κερδοσκοπικού χαρακτήρα 
που έχουν σαν κύρια δραστηριότητα την επιστημονική 
έρευνα. 

Κατά συνέπεια ως δικαιούχο ατελείας πρόσωπα ανα¬ 
γνωρίζονται: 

α) Το Δημόσιο (δημόσιες υπηρεσίες) και Ν.Π.Δ.Δ. που 
έχουν σαν κύρια δραστηριότητα την επιστημονική έρευνα. 

β) Τα Ανώτατα Εκπαιδευτικά Ιδρύματα και Τεχνολογικά 
Εκπαιδευτικά Ιδρύματα τα οποία χρησιμοποιούν αιθυλική 
αλκοόλη για επιστημονικές έρευνες, 
γ) Οι ερευνητικοί φορείς του Ν. 1514/85 
δ) Το Ελληνικό Αντικαρκινικό Ινστιτούτο (Άγιος Σάβ¬ 
βας) 

ε) Το Αντικαρκινικό Ινστιτούτο Πειραιά 
στ) Το θεαγένειο Αντικαρκινικό Ινστιτούτο θεσ/νίκης 
ζ) Τα νομικά πρόσωπα ιδιωτικού δικαίου μη κερδοσκοπι¬ 
κού χαρακτήρα που έχουν κύρια δραστηριότητα την επι¬ 
στημονική έρευνα. 

2. Η ατέλεια θα χορηγείται από την οριζόμενη από το 
άρθρο 1 Τελωνειακή Αρχή με την τήρηση των απαιτούμε- 
νων διατυπώσεων και την προσκόμιση των πιο κάτω δι- 
καιολογητικών. 

α) Αίτησης με την οποία θα ζητείται η παραλαβή με 
απαλλαγή από τον ειδικό φόρο Κατανάλωσης αιθυλικής 
αλκοόλης με βάση τις διατάξεις του εδαφ. η της παρ. 1 του 
άρθρου 27 του Ν. 2127/93. 

β) Υπεύθυνης Δήλωσης με την οποία το ενδιαφερόμενο 
πρόσωπο θα δηλώνει ότι η προς παραλαβή αιθυλική αλκο¬ 
όλη θα χρησιμοποιηθεί αποκλειστικά για σκοπούς επιστη¬ 
μονικής έρευνας. 

Οι ερευνητικοί φορείς του Ν. 1514/85 και τα νομικά 
πρόσωπα ιδιωτικού δικαίου μη κερδοσκοπικού χαρακτήρα 
θα προσκομίζουν βεβαίωση του Υπουργείου Έρευνας και 
Τεχνολογίας με την οποία θα βεβαιώνεται ότι έχουν σαν 
κύρια δραστηριότητα την επιστημονική έρευνα και ότι 
χρησιμοποιούν στις έρευνές τους αυτές αιθυλική αλκο¬ 
όλη. 

Η ατέλεια θα περιορίζεται στις απολύτως απαραίτητες 
για τους σκοπούς της επιστημονικής έρευνας ποσότητες 
οι οποίες σε ετήσια βάση δεν πρέπει να ξεπερνούν τις πο¬ 
σότητες που έχουν χρησιμοποιηθεί το προηγούμενο έτος 
πράγμα το οποίο θα δηλώνεται στην υπεύθυνη δήλωση 
του ενδιαφερομένου προσώπου και μπορεί να ελέγχεται 
από την Τελωνειακή Αρχή. 

Στις περιπτώσεις που ζητείται ατελής παραλαβή πέραν 
της πιο πάνω οριζόμενης ποσότητας αυτή θα παρέχεται 
μόνο κατόπιν εγκρίσεώς μας. 

Οι παραλαμβανόμενες ποσότητες θα καταχωρούνται 
από τα ενδιαφερόμενο πρόσωπα σε ειδικό βιβλίο θεωρη¬ 
μένο από την Τελωνειακή Αρχή. 

Κατά την ατελή παράδοση θα συντάσσονται τα προβλε- 
πόμενα από τη Δ. 6220/55 Υπ. Απόφαση πρακτικά ατε- 
λείας εκ των οποίων τα δύο θα αποστέλλονται στην αρμό¬ 
δια για την παρακολούθηση των ατελώς εισαγομένων ει¬ 
δών Τελωνειακή Αρχή σύμφωνα με τα οριζόμενα στην πιο 
πάνω απόφαση όπως έχει τροποποιηθεί με την Α. 7590/ 
162/1982 όμοια. 

Η εν λόγω Τελωνειακή Αρχή πρέπει να προβαίνει τουλά- 

χιστον μια φορά το χρόνο στη διενέργεια ελέγχων για τη 
διαπίστωση της νόμιμης χρησιμοποίησης των ατελώς πα¬ 
ραλαμβανομένων ποσοτήτων. 

Η χρησιμοποίηση των ατελώς παραλαμβανομένων πο- 
σοστήτων σε άλλες χρήσεις ή η διάθεσή τους στη γενική 
κατανάλωση χωρίς την προηγούμενη καταβολή του Ειδι¬ 
κού Φόρου Κατανάλωσης συνεπάγεται την επιβολή των 
κυρώσεων του άρθρου 67 του Ν. 2127/93. 

Αρθρο 4 

Αιθυλική αλκοόλη που χρησιμοποιείται για ιατρικούς 
σκοπούς:, . 

Σύμφωνα με το εδαφ. θ' της παρ. 1 του άρθρου 27 του 
Ν. 2127/93 απαλλάσσεται του ειδικού φόρου κατανάλω¬ 
σης η αιθυλική αλκοόλη όταν χρησιμοποιείται στα νοσοκο¬ 
μεία, θεραπευτήρια, κλινικές, νοσηλευτικά ιδρύματα δη¬ 
μοσίου ή ιδιωτικού δικαίου, για ιατρικούς σκοπούς. 

Η απαλλαγή θα παρέχεται από την οριζόμενη στο άρθρο 
1 Τελωνειακή Αρχή με την τήρηση των απαιτούμενων δια¬ 
τυπώσεων και με την προσκόμιση των πιο κάτω δικαιολο- 
γητικών: 

α) Αίτησης με την οποία «θα ζητείται η παραλαβή με 
απαλλαγή από τον ειδικό φόρο κατανάλωσης της αιθυλι¬ 
κής αλκοόλης με βάση τις διατάξεις του εδαφ. θ’ της παρ. 
1 του άρθρου 27 του Ν. 2127/93. 

β) Υπεύθυνης δήλωσης στην οποία θα δηλώνεται ότι η 
παραλαμβανδμενη αιθυλική αλκοόλη θα χρησιμοποιηθεί 
αποκλειστικά για ιατρικούς σκοπούς διαφορετικά θα κα¬ 
ταβάλουν τον αναλογούντα Ειδικό Φόρο Κατανάλωσης. 

γ) Βεβαίωση της Δ/νσης Υγιεινής της οικείας Νομαρ¬ 
χίας με την οποία θα βεβαιώνεται ο χαρακτήρας τους και 
ότι συνηγορεί για την παραλαβή με απαλλαγή από τον ει¬ 
δικό φόρο κατανάλωσης αιθυλικής αλκοόλης η οποία προ¬ 
ορίζεται για ιατρικούς σκοπούς. 

Η βεβαίωση αυτή δεν απαιτείται για τα Νοσηλευτικά 
Ιδρύματα του Ν.Δ. 2592/53 και τα Κέντρα Υγείας. 

Οι παραλαμβανόμενες ποσότητες θα καταχωρούνται σε 
ειδικό βιβλίο θεωρημένο από την Τελωνειακή Αρχή και σε 
ετήσια βάση δεν θα ξεπερνούν τις ποσότητες που έχουν 
χρησιμοποιηθεί το προηγούμενο έτος πράγμα το οποία θα 
δηλώνεται στην Υπεύθυνη Δήλωση του ενδιαφερομένου 
προσώπου και μπορεί να ελέγχεται από την Τελωνειακή 
Αρχή. 

Στις περιπτώσεις που ζητείται ατελής παραλαβή πέραν 
της πιο πάνω οριζόμενης ποσότητας αυτό θα γίνεται μό¬ 
νον κατόπιν εγκρίσεώς μας. 

Κατά την ατελή παράδοση θα συντάσσονται τα προβλε- 
πόμενα από τη Δ. 6220/55 Υπ. Απόφαση πρακτικά ατε- 
λείας εκ των οποίων τα δύο θα αποστέλλονται στην αρμό¬ 
δια για την παρακολούθηση των ατελώς εισαγομένων ει¬ 
δών Τελωνειακή Αρχή σύμφωνα με τα οριζόμενα στην πιο 
πάνω απόφαση όπως έχει τροποποιηθεί με την Α. 7590/ 
162/1982 όμοια. 

Η εν λόγω Τελωνειακή Αρχή και ανάλογα με τις ποσότη¬ 
τες που έχουν παραλάβει τα ενδιαφερόμενο πρόσωπα θα 
προβαίνει τουλάχιστον δύο φορές το χρόνο στη διενέρ¬ 
γεια ελέγχων για τη νόμιμη χρησιμοποίηση των ατελώς πα¬ 
ραλαμβανομένων ποσοτήτων. 

Για τους ελέγχους αυτούς θα συντάσσεται πρακτικά εις 
διπλούν από τα οποία το ένα θα παραδίδεται στο ενδιαφε¬ 
ρόμενο πρόσωπο και το άλλο θα παραμένει στο φάκελό 
που τηρείται από την πιο πάνω Τελωνειακή Αρχή. 


Δυνατότητα ελέγχου για τη νόμιμη χρησιμοποίηση των 
ατελώς παραλαμβανομένων έχει και η Τελωνειακή Αρχή 
πού χορηγεί την ατέλεια στους οποίους μπορεί να προβαί¬ 
νει οποτεδήποτε κρίνει σκόπιμο και ειδικώτερα στις περι¬ 
πτώσεις που οι ποσότητες που έχουν παραδοθεί έχουν 
ιδιαίτερο οικονομικό ενδιαφέρον. 

Η χρησιμοποίηση των ατελώς παραλαμβανομένων πο¬ 
σοτήτων σε άλλες χρήσεις ή διάθεσή τους στη γενική κα¬ 
τανάλωση χωρίς την προηγούμενη καταβολή του ειδικού 
φόρου κατανάλωσης συνεπάγεται την επιβολή των κυρώ¬ 
σεων του άρθρου 67 του Ν. 2127/93. 

Η απόφασή μας αυτή, που ισχύει από 1.1.1993, να δη- 
μοσιευθεί στην Εφημερίδα της Κυβερνήσεως. 

Αθήνα, 18 Ιουνίου 1993 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 

—-♦-- 

Αριθ. 23432 (2) 

Ορισμός μελών της Φιλίππου Ενώσεως Ελλάδος. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1 .α) Του Α.Ν. 397/68 «περί επανασυστάσεως της Γενι¬ 
κής Γραμματείας Αθλητισμού κάι των αρμοδιοτήτων αυ¬ 
τής»· 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Α.Ν. 399/68 «περί Φ Ε Ε όπως αντίκαταστάθηκε 
και συμπληρώθηκε με τις διατάξεις του Ν. 191/75 και 
1080/70». ! 

2. την υπ’ αριθ. 1947/10.12.92 κοινή απόφαση του 
Πρωθυπουργού και της Υπουργού Πολιτισμού «Ανάθεση 
αρμοδιοτήτων στον Υφυπουργό' Πολιτισμού Εύάγγελο 
Μεϊμαράκη». 

3. Το υπ’ αριθ. 3/22.4.93 πρακτικό τής έκτακτης Γενι¬ 

κής Συνέλευσης των τακτικών μελών της Φ Ε Ε, αποφασί¬ 
ζουμε: : ... 

Ορίζονται ως τακτικά μέλη της Φιλίππου Ενώσεως προς 
συμπλήρωση του προβλεπόμενόυ αριθμού των 50 οι: 
Ράλλη Ασπασία, Σκρεπετός Κοσμάς, Σφακιανάκης Στέ¬ 
λιος, Λούνδρας Στέφανος, Καραπιπέρης Κων/νός και Πα- 
παχρήστός Γρηγόρης, οι οποίοι εκλέχθηκαν από την 
Έκτακτη Γεν. Συνέλευση των μελών που έγινε στις 
22.4.93. 

Από την απόφαση αυτή καμιά δαπάνη δεν προκαλείται 
σε βάρος του Τακτικού Προϋπολογισμού της ΓΓΑ. 

Η απόφαση αυτή να δημοσιευθεί στην Εφημερίδα της , 
Κυβερνήσεως. " 

Αθήνα, 23 Ιουνίου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 

Αριθ. ΥΠΠΟ/ΔΙΛΑΠ/Γ/Υ156/32262 (3) 

Χαρακτηρισμός ως ιστορικού διατηρητέου μνημείου του 

κτιρίου ιδιοκτ. Νικ. Ταμπάκη, στο Ριγάνι Ναυπακτίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α)-Του Ν; 1558/85 «περί Κυβέρνησης 

και Κυβερνητικών Οργάνων» που δημοσιεύθηκε στο ΦΕΚ 
137/τ.Α'/26.7,85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Π.Δ. 941 /77 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τ.Α'/11.4.91. 

2. Την Απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα» η οποία δημοσιεύθηκε στο ΦΕΚ 3/Β/ 
11.1.93. 

3. Την Διϋπουργική Απόφαση ΥΠΠΟ/ΓΝΟΣ/11536/ 
10.3.92 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/τ.Β'/24.3.92. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 5/25.2.93, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο σύμ¬ 
φωνα με τις διατάξεις του Ν. 1469/50 το κτίριο ιδιοκτη¬ 
σίας Νικ. Ταμπάκη στο Ριγάνι Ναυπακτίας, διότι αποτελεί 
χαρακτηριστικό δείγμα της τοπικής λαϊκής αρχιτεκτονικής 
σημαντικό για την μελέτη της ιστορίας της αρχιτεκτονικής 
στον.Ελλαδικό χώρο. 

Η απόφαση αυτή να δήμοσιευθεί στην Εφημερίδα της 
Κυβερνήσεως: 

Αθήνα, 23 Ιουνίου 1993 

_ Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦-— 

Αριθ. 10131 . (4) 

Τροποποίηση της 28852/1987 απόφασης του Υπουργού 

Εσωτερικών (ΦΕΚ 602/1987 τ.Β') σύσταση δημοτικής 

επιχείρησης Τεχνικών έργων Δήμου Ηρακλείου Αττι¬ 
κής, όπως μεταγενέστερα τροποποιήθηκε και ισχύει. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις της παρ. 4 του άρθρου 260 του Π.Δ/τος 
323/1989 (Δ.Κ.Κ.) (ΦΕΚ 146/89 τ.Α'). 

2) Την αριθ. 25027/9.4.1984 απόφαση του Υπουργού 
Εσωτερικών, που δημοσιεύθηκε στο 244/19.4.1984 ΦΕΚ 
τ.Β'. 

3) Τις διατάξεις του άρθρου μόνου του Π.Δ/τος 250/ 
1989 ΦΕΚ 118/10.5.1989 τ.Α' «Μεταβίβαση αρμοδιοτή¬ 
των του Υπουργού Εσωτερικών στους Νομάρχες». 

4) Την 28852/21.10.1987 (ΦΕΚ 602/10.11.1987 τ.Β') 
απόφαση του Υπουργού Εσωτερικών, με την οποία συστή- 
θηκε η δημοτική επιχείρηση Τεχνικών Έργων Δήμου Ηρα¬ 
κλείου Αττικής, όπως αυτή τροποποιήθηκε μεταγενέ¬ 
στερα και ισχύει, τελευταία τροπ/ση 19973/14.7.1992 


απόφαση Νομαρχίας Ανατ. Αττικής, ΦΕΚ 487/28.7.92 

τ.Β'. 

5) Την 76/1993 απόφαση του Δημοτικού Συμβουλίου 
Ηρακλείου Αττικής, περί αύξησης του μετοχικού κεφα¬ 
λαίου της επιχείρησης. 

6) Τις ρυθμίσεις του άρθρου 29Α' του Νόμου 1558/85 
που προστέθηκε με το άρθρο 27 του Νόμου 2081/1992 
(Ε.Υ.Κ. Α' 154/1992) σχετικά με την υποχρέωση αναγρα¬ 
φής «κάλυψη δαπάνης» που συνεπάγεται η έκδοση κάθε 
κανονιστικής διάταξης, αποφασίζουμε: 

1) Τροποποιούμε την παρ. 6 της ανωτέρω 28852/1987 
(ΦΕΚ 602/1987 τ.Β') απόφασης του Υπουργού Εσωτερι¬ 
κών, όπως αυτή έχει τροποποιηθεί και ισχύει κατά τα ανω¬ 
τέρω στο σκεπτικό αναφερόμενα, ως εξής: 

Ο Δήμος Ηρακλείου Αττικής, εγκρίνει την αύξηση του 
μετοχικού κεφαλαίου της επιχείρησης «Δημοτική Επιχεί¬ 
ρηση Τεχνικών Έργων Δήμου Ηρακλείου Αττικής» «Δ.Ε.- 
Τ.Ε.Η.Α.», από διακόσια εκατομμύρια (200.000.000) 
δραχμές, σε τριακόσια τριάντα εκατομμύρια 
330.000.000) δραχμές για να καλυφθεί η ίδια συμμετοχή 
στην επιχείρηση. 

Κατά τα λοιπά, ισχύει η ανωτέρω 28852/87 απόφαση, 
όπως αυτή έχει τροποποιηθεί και ισχύει. 

2) Ακροτελεύτια διάταξη «κάλυψη δαπάνης». 

Για την ανωτέρω δαπάνη, έχει εγγράφει πίστωση στον 
τρέχοντα προϋπολογισμό του Δήμου Ηρακλείου Αττικής, 
για την ανωτέρω επιχείρηση «Δ.Ε.Τ.Ε.Η.Α.», ύψους εκα¬ 
τόν τριάντα εκατομμύρια (130.000.000) δραχμές με τα 
στοιχεία Κ.Α. 2/212.9γ. 

Η απόφαση αυτή, να δήμοσιευθεί στην Εφημερίδα της 
Κυβερνήσεως. 

Λ6Αγία Παρασκευή, 15 Ιουνίου 1993 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 
-♦- 

Αριθ. 14222 (5) 

Σύσταση ιδίου νομικού Προσώπου στο Δήμο Κρωπίας Ατ¬ 
τικής με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 

ΗΛΙΚΙΩΜΕΝΩΝ ΚΟΡΩΠΙΟΥ». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις των άρθρων 187 & 189 του Π.Δ/τος 
323/89 (Δ.Κ.Κ.). 

2) Τις διατάξεις του Π.Δ/τος 331/1983. 

3) Την αριθ. 89/1993 απόφαση του Δημοτικού Συμβου¬ 
λίου Κρωπίας του Νομού Αττικής. 

4) Τις ρυθμίσεις του άρθρου 29Α' του Νόμου 1558/85 
που προστέθηκε με το άρθρο 27 του Ν. 2081 /1992 (ΦΕΚ 
Α' 154/1992) σχετικά με την υποχρέωση αναγραφής «κά¬ 
λυψη δαπάνης» που συνεπάγεται η έκδοση κάθε κανονι- 
στικιής διάταξης, αποφασίζουμε: 

1) Συστήνεται ίδιο Νομικό Πρόσωπο με το όνομα «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΚΟΡΩ- 
ΠΙΟΥ» Αττικής στο Δήμο Κρωπίας του Νομού Αττικής. 

2) Σκοπός του Νομικού Προσώπου, που συνιστάται σε 
εφαρμογή προγράμματος εξωϊδρυματικής προστασίας 
υπερηλίκων, είναι η παροχή ιατροκοινωνικής προστασίας 
στα ηλικιωμένα άτομα της περιοχής του Δήμου Κρωπίας, 
ώστε αυτά να παραμένουν στην οικογένεια και στο Δήμο. 

3) Πόροι του Νομικού Προσώπου είναι: 

α) Η ετήσια επιχορήγηση του Δήμου, δραχμών ενός εκα¬ 
τομμυρίου (1.000.000). 

β) Η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό Πρόσωπο, είτε προς το 
Δήμο για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές & κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία & 
ζ) Κάθε άλλη νόμιμη πρόσοδο. 

4) Το Νομικό Πρόσωπο διοικείται από επταμελές διοι¬ 
κητικό Συμβούλιο που αποτελείται από τους: 

α) Δήμαρχο ή Αντιδήμαρχο που ορίζει ό Δήμαρχος ως 
Πρόεδρο. 

β) Ένα Δημοτικό Σύμβουλο που ορίζεται με απόφαση 
του Δημοτικού Συμβουλίου Κρωπίας. 

γ) Ένα αιρετό μέλος του Νομικού Προσώπου, που εκλέ¬ 
γεται ανάμεσα στα μέλη του, από αυτά. 

δ) Μία Κοινωνική Λειτουργό, υπάλληλο του Υπουργείου 
Υγείας και Πρόνοιας που ορίζεται από το Υπουργείο αυτό. 

ε) Ένα δημότη που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με τα 
ανθρωπιστικά επαγγέλματα, 
στ) Έναν εκπρόσωπο των εργαζομένων 
ζ) Έναν εκπρόσωπο που θα εκλέγεται από κοινού από 
τους τοπικούς συλλόγους ή την ομοσπονδία των συντα¬ 
ξιούχων. 

Το Διοικητικό Συμβούλιο εκλέγει από τα μέλη του τον 
Αντιπρόεδρο & Γραμματέα αυτού. 

Η θητεία του Διοικητικού Συμβουλίου ακολουθεί τη δη¬ 
μοτική περίοδο. 

Μέχρι να εκλεγεί το μέλος με στοιχεία (γ) ή μέχρι να 
πληρωθεί οποιαδήποτε θέση μέλους που κενούται, το 
Διοικητικό Συμβούλιο λειτουργεί με την ελλιπή σύνθεσή 
του, αν ο αριθμός των μελών δεν είναι κατώτερος αυτού 
που απαιτείται για το σχηματισμό απαρτίας. 

5) Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται από τον Αντιπρόεδρο αυτού. 

6) Έδρα του Νομικού Προσώπου, είναι ο Δήμος Κρω¬ 
πίας. Τα θέματα τα σχετικά με τη διοίκηση και τη διαχεί¬ 
ριση του Νομικού Προσώπου, ρυθμίζονται με κανονισμό 
που θα ιμηφιστεί από το Δημοτικό Συμβούλιο. 

Η διοίκηση, προσωπικό, αρμοδιότητες και λειτουργία 
των οργάνων του ανωτέρω Νομικού Προσώπου, καθώς και 
ο τρόπος διαχειρίσεώς του, διάλυση κλπ. θα διέπονται από 
τα προβλεπόμενα από το Π.Δ/μα 323/89 (Δημοτικό και 
Κοινοτικό κώδικα), καθώς και άλλες διατάξεις νόμων ή , 
Π.Δ. κλπ. που θα ρυθμίζουν τα θέματα αυτά. 

7) Ακροτελεύτια διάταξη - Κάλυψη δαπάνης. 

α) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ¬ 
ΝΩΝ ΚΟΡΩΠΙΟΥ» ΑΤΤΙΚΗΣ, του Δήμου Κρωπίας, ύψους 
ενός εκατομμυρίου (1.000.000) δραχμών για το τρέχον οι¬ 
κονομικό έτος και ενός εκατομμυρίου (1.000.000) δραχ¬ 
μών, περίπου, για καθένα από τα επόμενα οικονομικά έτη. 
β) Για την ανωτέρω δαπάνη έχει εγγράφει πίστωση στον 


προϋπολογισμό του Δήμου Κρωπίας, για το Νομικό Πρό¬ 
σωπο «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕ-' 
ΝΩΝ ΚΟΡΩΠΙΟΥ» ύψους ενός εκατομ. (1.000.000) δρχ. 
με τα στοιχεία Κ.Α. 221/212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 15 Ιουνίου 1Θ93. 

Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
— 4 - 

Αριθ. 15901 

Σύσταση ίδιου νομικού προσώπου στην Κοινότητα Πεντέ¬ 
λης του Νομού Αττικής με το όνομα «Σχολική Επιτροπή 
Νηπιαγωγείου, Δημοτικού Σχολείου, Γυμνασίου και Ει¬ 
δικού Δημοτικού Σχολείου ΠΙΚΠΑ Πεντέλης». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του 323/89 Π.Δ/τος. 

2) Τις διατάξεις του άρθρου 5 του Ν. 1894/90. 

3) Τις αρ. 182/92 & 52/93 αποφάσεις του Κοινοτικού 
Συμβουλίου Πεντέλης του Νομού Αττικής, αποφασί¬ 
ζουμε: 

1. Συνιστούμε ίδιο νομικό πρόσωπο με το όνομα «Σχο¬ 
λική Επιτροπή Νηπιαγωγείου, Δημοτικού Σχολείου, Γυ¬ 
μνασίου και Ειδικού Δημοτικού Σχολείου ΠΙΚΠΑ Πεντέλης 
στην Κοινότητα Πεντέλης του Νομού Αττικής. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας,: θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων' 
υλικών κλπ. 

- Η εκτέλεση μικρών.έργών για επισκευή και συντήρηση 
των διδακτηρίων. 

- Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 11 μελές διοικη¬ 
τικό συμβούλιο αποτελούμενο από: 

α) Τον εκάστοτε Πρόεδρο της Κοινότητας. 
β)Έναν (1) Κοινοτικό Σύμβουλο, που ορίζεται με από¬ 
φαση του Κοινοτικού Συμβουλίου. 

γ) Τους εκάστοτε διευθυντές του Νηπιαγωγείου, Δημο¬ 
τικού Σχολείου, Γυμνασίου και ειδικού Δημοτικού Σχο¬ 
λείου ΠΙΚΠΑ Πεντέλης. 

δ) Έναν (1) εκπρόσωπο των Συλλόγων Γονέων και Κη¬ 
δεμόνων των ανωτέρω Σχολείων και εάν δεν υπάρχουν συ¬ 
μπληρώνονται από Κοινοτικούς Συμβούλους. 

ε)Έναν (1) εκπρόσωπο των μαθητικών Κοινοτήτων του 
Γυμνασίου και εάν δεν υπάρχει από έναν (1) Κοινοτικό 
Συμβούλιο. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσης κοινοτικής περιόδου. 

Η θητεία των μελών του Δ.Σ. ακολουθεί την κοινοτική 
περίοδο. 

5. Πόροι του νομικού προσώπου είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομίες, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Πεντέλης ύψους 2.000.000 δρχ. για το τρέχον οικονομικό 
έτος και 2.000.000 δρχ. για καθένα από τα επόμενα οικο¬ 
νομικά έτη. 

Για την ανωτέρω δαπάνη έχει εγγραφεί πίστωση στον 
προϋπολογισμό της Κοινότητας Πεντέλης ύψους 
2.500.000 δρχ. με τα στοιχεία Κ.Α. 213-3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 15 Ιουνίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦- 

Αριθ. ΕΣ. 8992 (7) 

Καθορισμός του αριθμού των ατόμων που θα απασχολη¬ 
θούν στο Ωδείο Άρτας. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87 
«Για τις προσλήψεις στο Δημόσιο Τομέα, τον κοινωνικό 
έλεγχο στη δημόσια διοίκηση, πολιτικά δικαιώματα και άλ¬ 
λες διατάξεις». 

2. Τις διατάξεις του Π.Δ. 260/88 με τις οποίες μεταβι¬ 
βάστηκε στους Νομάρχες η αρμοδιότητα καθορισμού του 
αριθμού των προσώπων που μπορούν ν’ απασχοληθούν 
στους Ο.Τ.Α. και τα Ν.Π.Δ.Δ. αυτών με σύμβαση μίσθω¬ 
σης έργου. 

3. Τις ανάγκες του Ωδείου Άρτας, όπως λεπτομερώς 
εκτείθενται στην αριθ. 15/1992 απόφαση του Διοικητικού 
Συμβουλίου. 

4. Την αριθ. 146/27.5.93 απόφαση του Πρωθυπουργού 
εγκρίθηκε κατ’ εξαίρεση του μέτρου της αναστολής των 
διορισμών και προσλήψεων στο δημόσιο Τομέα η απασχό¬ 
ληση με σύμβαση μίσθωσης έργου οκτώ (8) ατόμων στο 
Δημοτικό Ωδείο Άρτας για το έτος 1993, αποφασί¬ 
ζουμε: 

Καθορίζουμε τον αριθμό των προσώπων που είναι απα¬ 
ραίτητοι να απασχοληθούν στο Δ.Ω. Α. με σύμβαση μίσθω¬ 
σης έργου ως εξής: 

Ένα (1) καλ/κό Δ/ντή, ένα (1) καθηγητή πιάνου, ένα (1) 
δάσκαλο πιάνου, ένα (1) επιμελητή πιάνου, δύο (2) δασκά¬ 
λους ακκορντεόν - αρμόνιου, ένα (1) καθηγητή ή δασκαλο 


ανώτερων θεωρητικών και ένα (1) επιμελητή ή δάσκαλο 
θεωρητικών που θα έχουν τα τυπικά και ουσιαστικά προ¬ 
σόντα που προβλέπονται από το Β.Δ. 16/66. 

Το έργο που πρόκειται να εκτέλεσθεί είναι η αντιμετώ¬ 
πιση αναγκών του Δημοτικού Ωδείου Άρτας. 

Το χρονικό διάστημα που απαιτείται για την ολοκλή¬ 
ρωση του προαναφερομένου έργου αρχίζει από την ημε¬ 
ρομηνία δημοσίευσης της παρούσας στην εφημερίδα της 
Κυβέρνησης μέχρι 31.12.1993. 

Το συνολικό ποσό δαπάνης του έργου αυτού θα ανέλθει 
στο ποσό των 7.500.000 δρχ. 

Το ανωτέρω έργο αφορά εργασίες που δεν ανάγονται 
στον κύκλο καθηκόντων των υπαλλήλων του Δημοτικού 
Ωδείου. 

1. Από τις διατάξεις της ανωτέρω απόφασής προκαλεί- 
ται δαπάνη σε βάρος του προϋπολογισμού του Δημοτικού 
Ωδείου Άρτας ύψους 7.500.000 για το τρέχον οικονομικό 
έτος. 

2. Για την ανωτέρω δαπάνη έχει εγγραφεί πίστωση στον 
προϋπολογισμό του Δημοτικού Ωδείου Άρτας στον ΚΑ 0/ 
021.9 με τίτλο «Αμοιβές λοιπών εκτελούντων ειδικές υπη¬ 
ρεσίες με την ιδιότητα ελευθέρων επαγγελματιών» ύψους 
7.500.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως (αριθ. 146/27.5.93 απόφαση Πρωθυ¬ 
πουργού). 

Άρτα, 21 Ιουνίου 1993 

Ο Νομάρχης 
ΕΛΕΥΘ. ΝΤΟΥΛΑΣ 

-♦- 

Αριθ. 7500 (8) 

Έγκριση μεταβίβασης άδειας ίδρυσης και λειτουργίας της 

ιδιωτικής Μ/Γυναικολογικής κλινικής της Αθηνάς 

Αστρακά στο Μιχαηλίδη Αριστείδη του Γεωργίου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Το Ν. 3200/55, όπως τροποποιήθηκε και συμπληρώ¬ 
θηκε μεταγενέστερα. 

2. Τις διατάξεις του Π.Δ. 247/91 (άρθρα 2, 3 και 22) 
«περί όρων, προϋποθέσεων και διαδικασίας για ίδρυση, 
λειτουργία και μεταβίβαση ιδιωτικών κλινικών». 

3. Την αριθ. 6895/23.11.79 απόφασή μας, με την οποία 
εγκρίθηκε η λειτουργία της ανωτέρω κλινικής. 

4. Την αριθ. 8462/30.9.92 απόφασή μας με την οποία 
εγκρίθηκε η μεταβίβαση της άδειας ίδρυσης και λειτουρ¬ 
γίας της ανωτέρω κλινικής από τον ιατρό Κων/νο Αστρακά 
στη σύζυγό του Αθηνά Αστρακά. 

5. Την από 15.6.93 αίτηση της Αθηνάς Αστρακά με την 
οποία ζητάει τη μεταβίβαση της ανωτέρω κλινικής στον 
Αριστείδη Μιχαηλίδη και την από 15.6.93 υπεύθυνη δή¬ 
λωση του ανωτέρω, ότι αποδέχεται, τη μεταβίβαση της 
κλινικής, αποφασίζουμε: 

1. Εγκρίνουμε τη μεταβίβαση της χορηγηθείσης με την 
ανωτέρω (4) σχετική απόφασή μας άδεια ίδρυσης και λει¬ 
τουργίας της ιδιωτικής Μ/Γυναικολογικής κλινικής της 
Αθηνάς Αστρακά, στον Αριστείδη Μιχαηλίδη του Γεωρ¬ 
γίου υπό τους όρους και προϋποθέσεις που ορίζονται στην 

ανωτέρω (3) σχετική απόφασή μας και χωρίς καμία.απολύ- 
τω£ μεταβολή στην κλινική. 

2. Η επωνυμία της ανωτέρω κλινικής θα διατηρηθεί ως 
«ΙΔΙΩΤΙΚΟ ΜΑΙΕΥΤΗΡΙΟ ΟΡΕΣΤΙΑΔΟΣ», η επιστημονική 
διεύθυνση θα παραμεΐνει στον Ιδιο ιατρό Αστρακά Κων/νο 
Μ/Γυναικολόγο, η δε διοικητική διεύθυνση θα είναι υπό 


την ευθύνη του Μιχαηλίδη Αριστείδη προς τον οποίο γίνε¬ 
ται η μεταβίβαση. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αλεξανδρούπολη, 18 Ιουνίου 1993 

Ο Νομάρχης 
ΑΘΗΝΑΙΟΣ ΦΛΩΡΙΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΘΗ 

λειτουργούν καθημερινά από Θ.ΟΟ' έως 13.00’ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ·: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ. τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 

Ποσοατό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

.1) 

» 

» 

» 

Α Ε. & Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










